Ο **Γκέοργκ Βουλφ** (γ: *Georg Wulf*) γεννήθηκε στις 17 Μαΐου 1895. Ήταν ένας Γερμανός πρωτοπόρος της αεροπορίας και κατασκευαστής αεροσκαφών. Ήταν φίλος και συμφοιτητής του Χένριχ Φόκε και μαζί ίδρυσαν την εταιρεία «Φόκε-Βουλφ» (γ: *«Focke-Wulf»*) το 1924. Ο Βουλφ σκοτώθηκε κατά τη διάρκεια μιας επίδειξης μονοκινητήριας πτήσης ενός «Focke-Wulf F 19 *Ente*», όταν χάλασε το σύστημα πλοήγησης και το αεροσκάφος έπεσε, στις 29 Σεπτεμβρίου 1927 (32 ετών).

Βιογραφία
---------

### Τα πρώτα χρόνια

Ο Γκέοργκ Βουλφ γεννήθηκε στις 17 Μαΐου 1895 στη Βρέμη και ήταν ο γιος ενός τελωνειακού γραμματέα. Φοίτησε στο γυμνάσιο «Ντεχάνατστρασε» (γ: *«Dechanatstraße»*). Από μικρό παιδί ήταν ενθουσιώδης με την «πτήση» και δαπανούσε τον περισσότερο χρόνο του κατασκευάζοντας μοντέλα αεροπλάνων. Μετά ξεκίνησε τις σπουδές του σαν μηχανολόγος μηχανικός στο «Ανώτερο Ινστιτούτο Τεχνικής Εκπαίδευσης» στο Αννόβερο. Εκεί γνώρισε τον Χένριχ Φόκε και τον αδερφό του, Βίλχελμ.

### Καριέρα

Γύρω στο 1910 ο Χένριχ Φόκε με την υποστήριξη του αδελφού του, κατασκέυασαν ένα έυκολο αεροπλάνο σχήματος πάπιας από ατσάλινους σωλήνες και μπαμπού, το οποίο έφερε έναν κινητήρα 8 ίππων. Οι προσπάθειες εκκίνησης στην πλατεία της Βρέμης δεν πέτυχαν, κίνησαν όμως το ενδιαφέρον του - κατά 5 χρόνια νεότερο - Βουλφ. Ο Βουλφ έμεινε τόσο εκστασιασμένος από την πτήση, ώστε παράτησε το Σχολείο του λίγο πριν από τις τελικές εξετάσεις και άρχισε να κατασκευάζει αεροπλάνα. Προσέφερε δε και την συνεργασία του στον Φόκε.

Ο Βουλφ και ο Φόκε ήδη από το 1911 προσπάθησαν να εφεύρουν αεροπλάνα, τα οποία κατασκεύαζαν με απλά υλικά και μέσα. Το 1912 έφτιαξαν ένα μονοπλάνο το οποίο πέταξε ο Βουλφ. Μετά τον Α' Παγκόσμιο Πόλεμο δεν επιτρεπόταν στη Γερμανία να κατασκευάζει αεροπλάνα, γι' αυτό και οι Βουλφ και ο Φόκε τα κατασκεύαζαν κρυφά σε ένα υπόγειο. Εκεί έγινε αργότερα το «Μουσείο Φόκε».

Από το 1921 πέταξε το πρότυπο αεροπλάνο «Πελαργός» (γ: *«Storch»*) και το 1923 εργάστηκε σαν εκπαιδευτής αεροπόρων.

Το 1923 ο Βουλφ και ο Φόκε ίδρυσαν την εταιρεία «Bremer Flugzeugbau-Gesellschaft AG» στη Βρέμη, η οποία μετονομάστηκε το 1924 σε «Focke-Wulf-Flugzeugbau AG». Ο Βουλφ ήταν προϊστάμενος τεχνικής διεύθυνσης καθώς και ένας δραστήριος πιλότος. Είχαν κατασκευάσει ένα ελαφρύ μονοπλάνο για εκπαιδευτικούς σκοπούς, το οποίο έκανε την πρώτη του πτήση το Νοέμβριο του 1921. Ακολούθσαν τα αεροπλάνα μαζικής μεταφοράς με τα κωδικά ονόματα «Γλάρος» (γ: *«Möwe»*) και «Πάπια» (γ: *«Ente»*).

### Το ατύχημα

Στις 29 Σεπτεμβρίου 1927 και κατά τη διάρκεια μιας επίδειξης μονοκινητήριας πτήσης ενός «Focke-Wulf F 19 *Ente*», χάλασε το σύστημα πλοήγησης και το αεροσκάφος έπεσε σκοτώνοντας τον Βουλφ που ήταν μέσα. Ο Βουλφ ήταν 32 ετών.

Ο Βουλφ θάφτηκε στο νεκροταφείο «Όστερχολτσερ Φρίντχοφ» (γ: *«Osterholzer Friedhof»*) δίπλα στη γέφυρα, στο δρόμο πρίν από το βόρειο παρεκκλήσιο. Στην ταφόπλακά του αναγράφεται η λατινική φράση «Per aspera ad astra», που σημαίνει κατά λέξη «Mέσα από τις δυσκολίες, στ' αστέρια».

Απόδοση τιμών
-------------

* Ο δρόμος «Georg Wulf» στο δυτικό προάστιο της Βρέμης, Νόισταντ, κοντά στο αεροδρόμιο, ονομάστηκε προς τιμήν του το 1955.
* Ο δρόμος «Georg Wulf» στο αεροδρόμιο του Βερολίνου «Σένεφελντ» (γ: *«Schönefeld»*) έχει ονομαστεί προς τιμήν του.

Δείτε επίσης
------------

* Κούρτ Τανκ
* Χένριχ Φόκε
* Βέρνερ Νάουμαν
* Γκερντ Άχγκελις
* Focke-Wulf
* Focke-Achgelis

Πηγές
-----

* «Το μεγάλο λεξικό της Βρέμης» (γ: *«Das Große Bremen-Lexikon»*), *Herbert Schwarzwälder* (2003, Γερμανικά) - Edition Temmen, ISBN 978-3861086932
* «Λεξικό των δρόμων της Βρέμης» (γ: *«Bremer Straßenlexikon»*), *Monika Porsch* (2001, Γερμανικά) - Schmetterling Porsch/Pohlmann GBR - ISBN 9783932249129

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2 3  Flughafen Berlin Brandenburg GmbH. «Georg Wulf (1895 - 1927)». *Berlin Brandenburg Airport, Flughafen Berlin Brandenburg* (στα Αγγλικά). Αρχειοθετήθηκε από το πρωτότυπο στις 19 Μαΐου 2014. Ανακτήθηκε στις 19 Μαΐου 2014.
3. ↑  Dr.-Ing. Kai Steffen. «Henrich Focke». *The Henrich Focke Wind Tunnel A private homepage about the best project of my life* (στα Αγγλικά). Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 19 Μαΐου 2014.  Unknown parameter `|coauthors=` ignored (`|author=` suggested) (βοήθεια)
4. ↑  Dr. Kai Steffen. «Focke-Windkanal - das Erbe des Bremer Luftfahrtpioniers». *Stadt der Wissenschaft 2005 Bremen\_Bremerhaven* (στα Γερμανικά). Αρχειοθετήθηκε από το πρωτότυπο στις 6 Ιουλίου 2007. Ανακτήθηκε στις 20 Μαΐου 2014.
5. ↑  «Focke-Wulf A7, Focke-Wulf Flugzeugbau GmbH. Bremen-Flughafen». *ΗistΑviation.com* (στα Αγγλικά). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Μαΐου 2014.
6. ↑  Thorsten Pietsch. «Wulf, Georg - Friedhof Ostholz Bremen (D)». *Frontflieger - die Soldaten der Deutschen Fliegertruppe 1914 - 1918* (στα Γερμανικά). Ανακτήθηκε στις 20 Μαΐου 2014.
7. ↑  Frank K. (1 Οκτωβρίου 2008). «Georg Wulf». *FindAGrace.com* (στα Αγγλικά). Αρχειοθετήθηκε από το πρωτότυπο στις 20 Μαΐου 2014. Ανακτήθηκε στις 20 Μαΐου 2014.
8. ↑  User10 (23 Οκτωβρίου 2009). «Μετάφραση - Λατινικά-Ελληνικά - Per aspera ad astra». *Cucumis - Δωρεάν online υπηρεσία μετάφρασης*. Ανακτήθηκε στις 20 Μαΐου 2014.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 303820223
* GND: 103517569X

 |

 |